کمال فرید ملک نے بیسویں صدی کے آخری عشرے کے ابتدا میں سیاسی سفرشروع کی1995ء کا سال ان کے سیاسی سفر میں سنگ میل ثابت ہوا۔پاکستان پپلز پارٹی دور حکومت میں ان کی براہ راست رسائی ایوان صدر تک ہو گئی۔اس وقت کے صدرمملکت فاروق احمد لغاری جب بھی کوٹ مٹھن آتے تو قصر فرید میں بیٹھک کرتے اور ملاقات میں کوریجگان کے ساتھ کمال فرید ملک بھی شرکت کرتے۔اس دور میں کثیر تعداد میں اہل فرید کو سرکاری ملازمتیں ملیں۔اسٹیڈیم تعمیر ہوا نکاسی آب کانظام درست ہوا۔نشتر گھاٹ پل پختہ تعمیر اور بیراج کی منظوری ملی۔اس منصوبہ کی ابتدائی رقم مبلغ چوالیس کروڑ فنڈز جاری بھی ہو گئے تھے لیکن حکومت کی تبدیلی کے ساتھ یہ منصوبہ ختم ہو گیا۔کمال فرید ملک مرحوم کو دوسری مرتبہ 2000ء میں خدمت کاموقع ملا۔وہ ملت پارٹی کے پلیٹ فارم سے سٹی ناظم منتخب ہو گئے۔ان کے سابق صدرفاروق لغاری کے ساتھ درینہ تعلقات تھے فاروق لغاری ملت پارٹی کے سربراہ تھے سابق صدر پرویز مشرف کے ساتھ فاروق لغاری کے قریبی تعلقات تھے ۔
Entity: کوٹ مٹھن — Type: /location/city, /location